CELEX: 62010CN0494
Language: sk
Date: 2010-10-15 00:00:00
Title: Vec C-494/10: Návrh na začatie prejudiciálneho konania, ktorý podal Landgericht Essen (Nemecko) 15. októbra 2010 — Dr. Biner Bähr, správca konkurznej podstaty spoločnosti Hertie GmbH/HIDD Hamburg-Bramfeld B.V. 1

29.1.2011   
            
            
               SK
            
            
               Úradný vestník Európskej únie
            
            
               C 30/13
            
         Návrh na začatie prejudiciálneho konania, ktorý podal Landgericht Essen (Nemecko) 15. októbra 2010 — Dr. Biner Bähr, správca konkurznej podstaty spoločnosti Hertie GmbH/HIDD Hamburg-Bramfeld B.V. 1
   (Vec C-494/10)
   ()
   2011/C 30/20
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Landgericht Essen
   
      Účastníci konania pred vnútroštátnym súdom
   
   
      Žalobca: Dr. Biner Bähr, správca konkurznej podstaty spoločnosti Hertie GmbH
   
      Žalovaná: HIDD Hamburg-Bramfeld B.V. 1
   
      Prejudiciálne otázky
   
   
               1.
            
            
               Trvá Európsky Súdny dvor na svojej judikatúre vo veci Seagon/Deko (C-339/07), podľa ktorej sú súdy toho členského štátu, na území ktorého sa začalo konkurzné konanie, podľa článku 3 ods. 1 nariadenia Rady (ES) č. 1346/2000 z 29. mája 2000 o konkurznom konaní (1) príslušné vo veci odporovacej žaloby, ktorá bola v súvislosti s konkurzným konaním podaná voči žalovanému, ktorý má štatutárne sídlo v inom členskom štáte, aj v prípade, ak sa okrem konkurzného nároku dlžníka primárne uplatňujú nároky vyplývajúce z vnútroštátnej právnej úpravy udržiavania základného imania, ktoré sú v porovnaní s konkurzným nárokom dlžníka z hospodárskeho hľadiska zamerané na ten istý alebo kvantitatívny prírastok a nesúvisia so začatím konkurzného konania?
            
         
               2.
            
            
               V prípade zápornej odpovede na prvú otázku:
               Vzťahuje sa na odporovaciu žalobu, ktorá bola proti dlžníkovi podaná v súvislosti s konkurzným konaním a jej predmetom je v prvom rade nárok nesúvisiaci s konkurzným konaním, pričom správca konkurznej podstaty považuje za právny základ uvedeného nároku právne predpisy týkajúce sa obchodných spoločností a predmetom daného nároku je ten istý alebo kvantitatívny prírastok, výnimka podľa článku 1 ods. 2 písm. b) nariadenia č. 44/2001 (2) alebo sa — na rozdiel od rozhodnutia Európskeho Súdneho dvora vo veci Seagon/Deko (C-339/07) — medzinárodná právomoc v tejto veci určuje podľa nariadenia č. 44/2001?
            
         
               3.
            
            
               Predstavuje zmluva alebo nároky z nej vyplývajúce predmet konania v zmysle článku 5 ods. 1 písm. a) nariadenia č. 44/2001 aj v prípade, ak možno vzťah medzi účastníkmi konania odvodiť z nepriamych väzieb tvorených stopercentnou majetkovou účasťou materskej spoločnosti holdingovej skupiny v dcérskej spoločnosti, ktorá je účastníkom konania?
            
         
      (1)  Nariadenie Rady (ES) č. 1346/2000 z 29. mája 2000 o konkurznom konaní; Ú. v. ES L 160, s. 1; Mim. vyd. 19/001, s. 191.
   
      (2)  Nariadenie Rady (ES) č. 44/2001 z 22. decembra 2000 o právomoci a o uznávaní a výkone rozsudkov v občianskych a obchodných veciach; Ú. v. ES L 12, 2001, s. 1; Mim. vyd. 19/004, s. 42.